شەفەق نیوز/ نووسینگەی باوەت رفیایە ئەیزیدیەگان لە دهۆک، ئمڕوو یەکشەممە، راگەیان ئازادکردن دوێەتیگ تر ئەیزیدی لە دەس ریخریاگ داعش لە سوریا.
حسێن قائیدی وەرپرس نووسینگەگە ئەرا ئاژانس شەفەق نیوز وت: عاسیمە جاسم ئەو دوێەت ئەیزیدی لە تەمەن ١٩ ساڵانە، لەدەس داعش لە کامپ هۆل لە سوریا ئازاد کریا، و ئاماژە کرد ک دوێەتەگە لە خەڵک شەنگالە.
وتیش: دوێەتە رفیایەگە لە ری ناوچەی کرشین رەسیە پارێزگای دهۆک، ک لەلایەن کەسوکارەیلی و نووسینگەی باوەت رفیایەگان لە دهۆک پێشوازی لەلی کریا.
